**ΖΑχαρουλα σμυρναιου**

Σπούδασα Φυσική στη Σχολή Θετικών Επιστημών του Εθνικού και Καποδιστριακού Πανεπιστημίου Αθηνών (ΕΚΠΑ) και πραγματοποίησα μεταπτυχιακές σπουδές στην κατεύθυνση «Σήματα και Πληροφοριακά Συστήματα» στο τμήμα Πληροφορικής στη Σχολή Θετικών Επιστημών του ΕΚΠΑ. Με υποτροφία του ΙΚΥ, πραγματοποίησα μεταπτυχιακές (Diplôme des études Approfondies) και διδακτορικές σπουδές (Thèse de Doctorat) στις Επιστήμες της Αγωγής στο Πανεπιστήμιο Paris 5 (René Descartes-Sorbonne) (Γαλλία).

Το Νοέμβριο του 2008 εκλέχθηκα και τον Ιούνιο του 2010 διορίστηκα επί θητεία στη βαθμίδα του Λέκτορα στον Τομέα Παιδαγωγικής του Τμήματος Φιλοσοφίας, Παιδαγωγικής, Ψυχολογίας της Φιλοσοφικής Σχολής του Πανεπιστημίου Αθηνών, στο γνωστικό αντικείμενο «Διδακτική Θετικών Επιστημών». Από τότε διδάσκω τον κύκλο των μαθημάτων σχετικά με τη Διδακτική Θετικών Επιστημών και τις Επιστήμες της Αγωγής σε προπτυχιακό και μεταπτυχιακό επίπεδο. Έχω εποπτεύσει αρκετές διπλωματικές μεταπτυχιακές εργασίες και πτυχιακές εργασίες προπτυχιακών φοιτητών. Στις 15 Ιουλίου του 2013 εκλέχτηκα στης βαθμίδα της Επίκουρης Καθηγήτριας (ΦΕΚ Προκήρυξης: 259/6-3-13 τ. Γ’) και ΦΕΚ διορισμού: 395/31-3-14 τ. Γ’

Το 2001 διορίστηκα μέσω ΑΣΕΠ ως Καθηγήτρια Δευτεροβάθμιας  Εκπαίδευσης, Φυσικός (ΠΕ04-01). Από το 2003-2010 εργάστηκα ως καθηγήτρια Φυσικής (ΠΕ04-01) σε Γυμνάσια, Λύκεια και ΕΠΑΛ. Ήμουν αποσπασμένη στο Κέντρο Εκπαιδευτικής Έρευνας (2003-2004), στην Ηλεκτρονική Διακυβέρνηση του Κράτους (2004-2007) και στο Παιδαγωγικό Ινστιτούτο (2007-2008).

Από το 2003-2010 δίδαξα με σύμβαση ν. 407/80 στο Παιδαγωγικό Τμήμα Προσχολικής Εκπαίδευσης του Πανεπιστημίου Θεσσαλίας, στο τμήμα Επιστήμης και Τεχνολογίας Υπολογιστών και στο Τμήμα Επιστήμης και Τεχνολογίας Τηλεπικοινωνιών του Πανεπιστημίου Πελοποννήσου, στο Ετήσιο Πρόγραμμα Παιδαγωγικής Κατάρτισης (ΠΕ.ΣΥΠ.) και στο Ετήσιο Πρόγραμμα Παιδαγωγικής Κατάρτισης (Ε.Π.ΠΑΙ.Κ.) της ΑΣΠΑΙΤΕ, στον Τομέα Παιδαγωγικής του Τμήματος Φιλοσοφίας, Παιδαγωγικής, Ψυχολογίας της Φιλοσοφικής Σχολής του Πανεπιστημίου Αθηνών και στο Μεταπτυχιακό πρόγραμμα σπουδών «ΔΙΜΕΝΤΕ (Διδακτική Μαθημάτων Ειδικότητας με Νέες Τεχνολογίες)».

Από το 2000 έως και σήμερα έχω συμμετάσχει σε πολλά ερευνητικά και αναπτυξιακά προγράμματα σε ελληνικό και ευρωπαϊκό επίπεδο (15 και 9 προγράμματα αντίστοιχα) και στη συγγραφή των σχετικών αναφορών - σε οκτώ από τα οποία ήμουν επιστημονική υπεύθυνη. Επιπλέον, έχω αναπτύξει επιμορφωτικό υλικό για εκπαιδευτικό λογισμικό του κλάδου ΠΕ04, στο πλαίσιο του έργου «Ολοκληρωμένη Αξιοποίηση των ΤΠΕ στην Εκπαιδευτική Διαδικασία, και Ε2-Λογισμικό για επιμορφωτές ΤΠΕ στην Τεχνική και Επαγγελματική Εκπαίδευση (Παιδαγωγικό Ινστιτούτο, 2008).

Ήμουν  Επιμορφώτρια στα ΠΑΚΕ (ΑΤΤΙΚΗΣ & Πελοποννήσου) στην «Επιμόρφωση Εκπαιδευτικών στη χρήση και αξιοποίηση των ΤΠΕ στην εκπαιδευτική διδακτική διαδικασία» και στην «Επιμόρφωση των Επιμορφωτών στις Νέες Τεχνολογίες», στην Ταχύρυθμη Επιμόρφωση των εκπαιδευτικών στους Διαδραστικούς Πίνακες, στα ΠΕΚ στην Α’ φάση Εισαγωγικής Επιμόρφωσης και στο Κοινωνικό Πολύκεντρο της ΑΔΕΔΥ στο πρόγραμμα «Επιμόρφωση των Δημοσίων Υπαλλήλων στις Νέες Τεχνολογίες».

Υπήρξα: 1/ Eμπειρογνώμονας ανάπτυξης / εκπόνησης των Νέων Προγραμμάτων Σπουδών Υποχρεωτικής Εκπαίδευσης,  στο πλαίσιο του Υποέργου 1 της ενταγμένης Πράξης με τίτλο: «ΝΕΟ ΣΧΟΛΕΙΟ (Σχολείο 21ου αιώνα), 2/ Αναπληρώτρια Επιστημονικός Υπεύθυνος ΠΕ04 στο ΠΑΚΕ ΑΤΤΙΚΗΣ, στο πλαίσιο του έργου με τίτλο: «ΥΛΟΠΟΙΗΣΗ ΤΗΣ ΕΚΠΑΙΔΕΥΣΗΣ ΤΩΝ ΕΠΙΜΟΡΦΩΤΩΝ», 3/ Πρόεδρος του Επιστημονικού Εποπτικού Συμβουλίου –ΕΠΕΣ του Πρότυπου Πειραματικού Σχολείου (ΠΠΣ), 1ο Πειραματικό Γυμνάσιο Αθηνών (Πλάκα) και 4/ Πρόεδρος στην Επιτροπή Αξιολόγησης των καθηγητών σε δυο ΠΠΣ.

Τα επιστημονικά και ερευνητικά μου ενδιαφέροντα άπτονται των περιοχών της Εκπαιδευτικής Τεχνολογίας, της Διδακτικής των Θετικών Επιστημών και των Επιστημών Αγωγής. Οι δημοσιεύσεις μου σχετίζονται με την εισαγωγή της καινοτομίας στη διδασκαλία και τη μάθηση των Φυσικών Επιστημών από ψυχοπαιδαγωγική προσέγγιση.

Ήμουν Πρόεδρος στην επιστημονική και την οργανωτική επιτροπή για τη διεξαγωγή του 1ου Παγκόσμιου Συνεδρίου με τίτλο ‘**New Developments in Science and Technology Education**, NDSTE 2014 (http://ndste2014.weebly.com/), που έλαβε χώρα στην Κέρκυρα, στις 29-31 Μαΐου 2014 NDSTE 2014 (https://www.youtube.com/watch?v=8MCIwLqDfmk). Το συνέδριο επικεντρώθηκε στις πρόσφατες εξελίξεις που αφορούν τη Διδακτική Φυσικών Επιστημών και Νέων Τεχνολογιών στην Εκπαίδευση, καλύπτοντας ένα μεγάλο φάσμα επιστημονικών θεματικών ενοτήτων, ξεκινώντας από την εφαρμογή σύγχρονων παιδαγωγικών πρακτικών μέχρι τις Νευροεπιστήμες (Neuroscience) και την Αξιολόγηση (Assessment).

Οργανώνω και Καθοδηγώ Επιστημονικά Πρωτοβουλίες μεγάλης κλίμακας: 1/ Η δράση **Μαθαίνοντας Επιστήμη μέσα από το Θέατρο** (2014-2017) ([www.lstt.eu](http://www.lstt.eu)) είναι μια πρωτοβουλία της [Science View](http://www.scienceview.gr/) σε συνεργασία με το [Τμήμα ΦΠΨ](http://www.ppp.uoa.gr/) του Εθνικού & Καποδιστριακού Πανεπιστημίου Αθηνών (Επιστ. Υπευθ Ζ. Σμυρναίου) υπό την αιγίδα του ΥΠΕΠΘ. Στηρίζεται στο παιδαγωγικό πλαίσιο που αναπτύχθηκε από το ευρωπαϊκό έργο CREAT-IT ([www.creatit-project.eu](http://www.creatit-project.eu/)) και συνεχίζεται στο ευρωπαϊκό έργο Creations (<http://creations-project.eu/>). Την 1η χρονιά συμμετείχαν 15 σχολεία, τη 2η 30 και την 3η 50 σχολεία από όλη την Ελλάδα. Διοργανώνω επίσης workshops και summer schools για καθηγητές και μαθητές. Τα αποτελέσματα της έρευνάς μου σχετίζονται με τη Διερευνητική Μάθηση (Inquiry Based learning), τη Δημιουργικότητα (Creativity), την Ενσώματη μάθηση (Embodied learning), τα Πολλαπλά Αναπαραστασιακά Συστήματα (γνωστική προσέγγιση), την Υπεύθυνη Έρευνα και Καινοτομία (Responsible Research and Innovation) και παρουσιάζονται σε διεθνή συνέδρια και περιοδικά. Ανήκει στο καινούριο πλαίσιο για τη Διδακτική Θετικών Επιστημών STEAM. 2/ H δράση **Εθνικό Μαθητικό Κοινοβούλιο της Επιστήμης (2013-2014; 2015-2016)**. Στο 2ο μαθητικό κοινοβούλιο συμμετείχαν περισσότεροι από 500 μαθητές και περίπου 93 ομάδες από πολλά σχολεία της Ελλάδας -είτε δια ζώσης στην εκδήλωση που έλαβε χώρα στο Δημόκριτο είτε εξ’αποστάσεως μέσω πλατφόρμας (επιτεύχθηκαν 24 συνδέσεις ταυτόχρονα με σχολεία σε απομακρυσμένες περιοχές της Ελλάδας).

Το δημοσιευμένο μου έργο αποτελείται από εφτά (7) βιβλία, στο ένα εκ των οποίων είμαι μοναδική συγγραφέας και στο άλλο έχω την επιμέλεια, 1 Αναλυτικό Πρόγραμμα Σπουδών για τη Φυσική Γυμνασίου, (15) άρθρα σε επιστημονικά περιοδικά με κριτές, (2) άρθρα σε ελληνικά περιοδικά, (12) κεφάλαια σε βιβλία, (48) εισηγήσεις σε διεθνή συνέδρια, (33) εισηγήσεις σε ελληνικά συνέδρια (με ή χωρίς Διεθνής συμμετοχή), (5) ερευνητικές εργασίες, (11) προσκεκλημένες ομιλίες, (2) Προσκεκλημένες αρθρογραφίες, (10) Ημερίδες/Θερινά Σχολεία/Εκδηλώσεις, (7) Ανακοινώσεις και (19) Τεχνικές Αναφορές. Έχουν καταγραφεί 146 ετεροαναφορές στη διεθνή επιστημονική βιβλιογραφία (σύμφωνα με το Harzing’s Publish or Perish) και περί τις 150 στο google scholar. Δεν συμπεριλαμβάνονται οι ετεροαναφορές στην ελληνική βιβλιογραφία.